### | | | | --- | --- | | | | | --- | | **Byråd** 30. oktober 2018 Sagsnr. 710-2017-1869 Dok.nr. 710-2018-395279 Bitten Kristensen | | 167.                Forslag til lokalplan nr. 380 - Boligområde ved [adresse] i Foldby-Norring - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ’Forslag til
lokalplan nr. 380 – Boligområde ved [adresse] i Foldby-Norring’.

Lokalplanforslaget udgør den nordvestligste del af et større
kommuneplanlagt område nord for [adresse] i Øivind Krogh. Formålet med
lokalplanen er at skabe et velfungerende boligområde med gode forbindelser til
de øvrige boligkvarterer mod syd og vest.

Lokalplanforslaget omfatter et areal på i alt 1,7 ha, nord
for Damsbrovej i [adresse], og fastlægger de planmæssige rammer for
udvikling af et nyt boligområde til 12 boliger i åben-lav bebyggelse.
Grundstørrelserne varierer fra 800 m² til 838 m². Lokalplanen fastlægger
desuden placeringen af områdets veje, stier og fælles friarealer.

Lokalplanforslaget inddeles i to delområder. Et areal til
åben-lav boligbebyggelse, og et areal til fælles opholdsarealer, areal til
regnvandsbassin og areal til støjafskærmning. Bebyggelsen placeres omkring et
fælles opholdsareal, der gennemskæres af et eksisterende rørlagt vandløb, som
blotlægges i forbindelse med realiseringen af lokalplanen. Langs vandløbet
etableres en sti, der sikrer forbindelse til naboområderne. Området vejbetjenes
fra [adresse] via [adresse].

Med henblik på klimasikring af området indeholder
lokalplanen krav om, at der skal etableres et regnvandsbassin i området.
Regnvandsbassinet skal sikre, at regnvand renses og tilbageholdes inden
udledning, og skal desuden fungere som rekreativt areal for områdets beboere.

**VURDERING**

Området ligger inden for
rammeområde 7.BO.1 i Kommuneplan 2017-29 og er i overensstemmelse med denne. Med
lokalplanens endelige vedtagelse vil området skifte status fra landzone til byzone.

Lokalplanen udgør en naturlig
afrunding af boligområdet ved [adresse] og udlægger en stikvej i østlig
retning, som muliggør at området tillige kan sammenbindes trafikalt med
fremtidige byudviklingsområder mod øst.

Teknik og Kultur har foretaget
en screening af lokalplanen efter ’Lov om miljøvurdering af planer og
programmer’. Det vurderes på baggrund heraf, at det ikke er nødvendigt at
udarbejde en egentlig miljøvurdering.

**ØKONOMI**

Lokalplanen forventes realiseret som en privat udstykning,
og godkendelse af lokalplanforslaget har ingen økonomiske konsekvenser for
Favrskov Kommune.

Inden Byrådets offentliggørelse af lokalplanforslaget forudsættes
der indgået aftale om fraskrivelse af retten til overtagelse af arealer
omfattet af lokalplanen, jf. planlovens § 47a.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Kultur anbefaler fastlagt til otte uger.

**INDSTILLING**

Direktøren for Teknik og Kultur indstiller til Byrådet:

1.    At ”Forslag til Lokalplan nr. 380 – Boligområde ved
[adresse] i Foldby-Norring” godkendes og fremlægges i offentlig høring i otte
uger.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til lokalplan nr. 380 - Boligområde ved [adresse] i Foldby-Norring | 710-2018-228580 |